Νικόλαος Γαλάνης

Ο Νικόλαος (Νίκος) Γαλάνης (Πάτρα, 12 Μαρτίου 1987) είναι Έλληνας δάσκαλος. Είναι γνωστός για τις ταινίες μικρού μήκους που δημιουργεί με τους μαθητές του σε σχέση με κοινωνικά ζητήματα. Έχει βραβευθεί για την προσφορά του από ελληνικές και ξένες ιδιωτικές εταιρείες.

 Ο Νικόλαος Γαλάνης γεννήθηκε στην Πάτρα. Σπούδασε δάσκαλος στο Παιδαγωγικό Τμήμα Δημοτικής Εκπαίδευσης του Πανεπιστημίου Πατρών . Εργάζεται από το 2010 ως αναπληρωτής και από το 2021 ως μόνιμος εκπαιδευτικός σε Δημοτικά σχολεία της χώρας . Άρχισε να γίνεται γνωστός όταν τον γύρο του Διαδικτύου έκαναν οι ταινίες που δημιουργεί με τους μαθητές του για ευαίσθητα κοινωνικά ζητήματα. Πρώτη ταινία του ήταν το 2016, ένα μουσικό βίντεο κλιπ, Το πρώτο τρένο, ένα μήνυμα κατά του σχολικού εκφοβισμού με την ΣΤ' τάξη του Δημοτικού Σχολείου Κουνάβων , που δημοσιεύτηκε στην κεντρική σελίδα του Υπουργείου Παιδείας και Θρησκευμάτων . Στη συνέχεια, ακολούθησε με το ίδιο σχολείο αλλά την Α' τάξη, η ταινία SOSίβιο που θέμα της είχε το προσφυγικό ζήτημα . Δυο χρόνια αργότερα, συνεργάστηκε με την εκπαιδευτικό Νάντια Στρατή και το Δημοτικό Σχολείο Νιάτων - Αγίου Δημητρίου Λακωνίας την ταινία που διαπραγματεύεται τις μαθησιακές δυσκολίες, Αχ, αφτό το αυ . Την ίδια χρονιά, δημιούργησε με τους μαθητές του στο 2ο Δημοτικό Σχολείο Σκάλας Λακωνίας την ταινία Όλα αυτά που μας ενώνουν με αφορμή το Κυπριακό ζήτημα. Το 2019, δημιούργησε την ταινία Ο χρόνος δεν γυρίζει πίσω για τα τροχαία ατυχήματα με τους μαθητές του ίδιου σχολείου . Η ταινία σόκαρε το κοινό και χαρακτηρίστηκε ως «γροθιά στο στομάχι» . Οι επόμενες ταινίες του έγιναν με σχολεία της Αργολίδας. Σχετικά με τη θέση και τον ρόλο της γυναίκας δημιούργησε με τους μαθητές του δύο ταινίες· και οι δύο με το Δημοτικό σχολείο Αγίου Δημητρίου Επιδαύρου. Η πρώτη, Μπορείς να καταφέρεις τα πάντα, αρκεί να το πιστέψεις! κυκλοφόρησε την Παγκόσμια Ημέρα της Γυναίκας (στις 8 Μαρτίου του 2020) με πρωταγωνίστρια μια μαθήτρια - αθλήτρια, τη Βένια Γεωργαλή . Η δεύτερη ήρθε στο τέλος του 2021, όπου οι μαθητές αιφνιδίασαν με μια δημιουργία για τις γυναικοκτονίες που στιγμάτισαν τη χρονιά . Η ταινία είχε τίτλο 17, όσες και οι γυναικοκτονίες που διεπράχθησαν στην Ελλάδα το 2021. Τέλος, η πιο δημοφιλής ταινία του έγινε με αφορμή την επέτειο 200 χρόνων από την Ελληνική Επανάσταση το 2021 . Είχε τίτλο ΕΛΕΥΘΕΡΙΑ: 200 χρόνια από την Ελληνική Επανάσταση και οι μαθητές του 2ου Δημοτικού σχολείου Ναυπλίου ενσάρκωσαν τους ήρωες του ΄21 στην πρώτη πρωτεύουσα της Ελλάδας . Βραβείο Κοινού στο 8o ΜICE Film Festival Valencia, Spain (SOSίβιο) Τιμητικό Βραβείο στο West Side Mountains Doc Fest, Ελλάδα (SOSίβιο) Καλύτερη Ταινία (Κατηγορία Σποτ) στον διεθνή μαθητικό Διαγωνισμό «Κύπρος-Ελλάδα-Ομογένεια: εκπαιδευτικές γέφυρες» (Όλα αυτά που μας ενώνουν) Καλύτερη Ταινία στον 5ο διεθνή μαθητικό Διαγωνισμό του Μουσείου Σχολικής Ζωής «Οι εικόνες των σχολικών βιβλίων- πηγή έμπνευσης και καλλιτεχνικής δημιουργίας» (Αχ, αφτό το αυ) Τιμητικό Βραβείο στο West Side Mountains Doc Fest (Αχ, αφτό το αυ) Καλύτερη Ταινία (Κατηγορία Σποτ) στον Πανελλήνιο Μαθητικό Διαγωνισμό Ψηφιακής Δημιουργίας «Οδική Ασφάλεια: Παντού και Πάντα» του Υπουργείου Παιδείας σε συνεργασία με το Ινστιτούτο Οδικής Ασφάλειας (Ι.Ο.ΑΣ.) «Πάνος Μυλωνάς». (Ο χρόνος δεν γυρίζει πίσω) Βραβείο στο People of Colour International Film Festival (Ο χρόνος δεν γυρίζει πίσω) Φεστιβάλ ταινιών του ΟΗΕ PLURAL+ Youth Video Festival 2020 MediaB PLURAL+ Award (Μπορείς να καταφέρεις τα πάντα, αρκεί να το πιστέψεις!) Our Voices Film Festival, Vancouver (Μπορείς να καταφέρεις τα πάντα, αρκεί να το πιστέψεις!) Εύφημος Μνεία στο Peace in the Streets Global Film Festival (Μπορείς να καταφέρεις τα πάντα, αρκεί να το πιστέψεις!) Καλύτερη ταινία στον Διεθνή Μαθητικό Διαγωνισμό Οπτικοακουστικής Δημιουργίας «Τα σχολεία εκπέμπουν στην ΕΡΤ» (Μπορείς να καταφέρεις τα πάντα, αρκεί να το πιστέψεις!) Βραβείο Καλύτερης Σκηνογραφίας (Production Design Award) Alvorada International School Film Festival (ΕΛΕΥΘΕΡΙΑ: 200 χρόνια από την Ελληνική Επανάσταση) Βράβευση για την προσφορά του από τον Δήμο Ναυπλιέων Mαθητικές Ταινίες